Wasted Love (երգ, JJ)

«**Wasted Love»** (), ավստրիացի երգիչ JJ-ի դեբյուտային սինգլը։ Երգը թողարկվել է 2025 թվականի մարտի 6-ին և գրվել է JJ-ի կողմից՝ Թեոդորա Շպիրիչի և Թոմաս Թըրների հետ միասին: Երգը ներկայացրել է Ավստրիան Եվրատեսիլ 2025-ի երգի մրցույթում և հաղթել է։

## Նախապատմություն և կոմպոզիցիա
«Wasted Love»-ը գրվել է հենց Փիթչի, Թեոդորա «Թեյա» Շպիրիչի և Թոմաս Թըրների կողմից, որոնցից վերջինս նաև զբաղվել է պրոդյուսինգով՝ Պելե Լորիանոյի և Վոյչեխ Կոստրժևայի հետ միասին։ Միավորելով փոփը և լիրիկական տարրերը՝ երգը զարգանում է crescendo-յի ձևով՝ հասնելով տեխնո հնչյունների։ Այն պատմում է միակողմանի սիրո տանջանքի մասին. գլխավոր հերոսը, որը խեղդվում է «սիրո օվկիանոսում», դիտում է, թե ինչպես է իր սիրելին հեռանում՝ վախենալով այդ սիրուց։ Չնայած անցյալից կառչելու փորձերին՝ նա ի վերջո մնում է հուզական անդունդում, անկարող՝ լրացնել բաժանման թողած դատարկությունը։ Երգը ընդգրկում է չորս օկտավա ձայնային տիրույթ՝ C3-ից մինչև C♯7։

## Երաժշտական տեսահոլովակ
Երաժշտական տեսահոլովակի ռեժիսորը վիեննական կինոգործիչ Վեզելի Մարեկն է, հրապարակվել է միաժամանակ սինգլի թողարկման հետ՝ «Եվրատեսիլ» երգի մրցույթի յություբյան ալիքի միջոցով։ Մարեկի խոսքով՝ տեսահոլովակը «ձգտում է ցույց տալ տեսողական ուղևորություն դեպի միակողմանի սիրո խոր անդունդը՝ ընդգծված դրամատիկ տարրերով»։

## Եվրատեսիլ 2025 երգի մրցույթ
### Ներքին ընտրություն
Ավստրիայի հեռարձակող կազմակերպությունը «Եվրատեսիլ» երգի մրցույթի համար՝ Österreichischer Rundfunk-ը (ORF), 2024 թվականի սեպտեմբերի 7-ին պաշտոնապես հայտարարել է իր մասնակցության մտադրության մասին «Եվրատեսիլ 2025»-ին ՝ որոշելով ներկայացուցչին ընտրել ներքին ընտրության միջոցով։

2024 թվականի հոկտեմբերին ավստրիական մեդիան հաղորդել է, որ ութ երգ՝ ներկայացված յոթ արտիստների կողմից, այդ թվում՝ Դոդո Մյուրերը, որը Ավստրիան ներկայացրել է «Եվրատեսիլ 2015»-ին The Makemakes խմբի կազմում, ինչպես նաև Յոհաննես Փիչը, Քեյլա Քրիստինը, Նոան և Ֆիլիպ Պիլերը, ընտրվել են ORF ստուդիաներում կայացած կենդանի քասթինգից հետո։

2025 թվականի հունվարի 30-ին ORF-ը հայտարարել է, որ «Wasted Love» երգը, որը կատարում է Փիչը՝ «JJ» բեմական անունով, դառնալու է Ավստրիայի ներկայացուցիչը «Եվրատեսիլ 2025»-ում։ Հայտարարությունը հնչել է Ö3-Wecker ռադիոհաղորդման ընթացքում, Ö3 ռադիոկայանով։

«Wasted Love»-ը ընտրվել է ութ կարճ ցուցակված երգերից՝ 30 տեղական և միջազգային երաժշտական փորձագետների ու «Եվրատեսիլ»-ի մասնագետներից կազմված հանձնաժողովի, ինչպես նաև հինգ երկրներից մոտ 30 միջազգային OGAE ֆան-ակումբների ներկայացուցիչների և ORF-ի «Եվրատեսիլ» թիմի կողմից։ Երգը թողարկվել է 2025 թվականի մարտի 6-ին։

### Եվրատեսիլում
«Եվրատեսիլ 2025» երգի մրցույթը անցկացվել է Շվեյցարիայի Բազել քաղաքի՝ Սանկտ Յակոբսհալլե համերգասրահում, և ներառել է երկու կիսաեզրափակիչ փուլեր՝ համապատասխանաբար մայիսի 13-ին և 15-ին, իսկ եզրափակիչը տեղի է ունեցել 2025 թվականի մայիսի 17-ին։

Բաշխման վիճակահանությունը կայացել է 2025 թվականի հունվարի 28-ին, որի ընթացքում Ավստրիան մասնակցել է երկրորդ կիսաեզրափակչին՝ ելույթ ունենալով շոուի առաջին կեսում։ Ավստրիան անցել է եզրափակիչ փուլ։

JJ-ը կրկին ելույթ է ունեցել եզրափակչում՝ մայիսի 17-ին։ Երգը ներկայացվել է իններորդ համարի տակ՝ Միացյալ Թագավորության Remember Monday-ից հետո և Իսլանդիայի Væb-ից առաջ։ Քվեարկության արդյունքում JJ-ը հաղթող է ճանաչվել՝ վաստակելով 436 միավոր։

## Հեղինակներ և անձնակազմ
### Երաժիշտներ
* Յոհաննես Փիչ՝ գլխավոր վոկալ
* Թեոդորա Շպիրիչ՝ բեք վոկալ
* Թոմաս Թըրներ՝ սինթեզատոր, հարվածային գործիքներ, դաշնամուր
* Փոլ Սամս՝ ծրագրավորում
* Վոյչեխ Կոստրժևա` ծրագրավորում
* Budapest Scoring Orchestra` նվագախումբ
* Զոլթան Պադ` նվագախմբի դիրիժոր

### Տեխնիկական անձնակազմ
* Միշա Յանիշ` մաստերինգ
* Միքայել Հյոշթլ` միքսինգ
* Դենեշ Ռեդլի` ձայնագրություն
* Պելե Լորիանո` պրոդյուսեր
* Թոմաս Թըրներ՝ պրոդյուսեր
* Վոյչեխ Կոստրժևա՝ պրոդյուսեր

## Չարթեր

## Ծանոթագրություններ

Կատեգորիա:2025 սինգլներ
Կատեգորիա:Ավստրիայի երգերը Եվրատեսիլ երգի մրցույթում
Կատեգորիա:Եվրատեսիլ երգի մրցույթի երգեր
Կատեգորիա:Եվրատեսիլ երգի մրցույթում հաղթած երգեր
Կատեգորիա:Սինգլներ այբբենական կարգով